
Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Продажба на общинско жилище, находящо се в гр.Бургас, ул.„Александровска“ № 147, вх.3, ет.2, ап.5, на наемател, настанен по административен ред
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило писмо с вх.№ 53-00-301/19.07.2016 г., изпратено от Директора на ОП „Общински имоти“ – гр.Бургас, по повод получено в предприятието искане с вх.№ 074/17.03.2016 г., подадено от Кръстю Петков Кръстев, относно закупуване на общинско жилище, находящо се в гр.Бургас, ул.„Александровска“ № 147, вх.3, ет.2, ап.5, със застроена площ 110,80 кв.м, с прилежащо избено помещение № 8 с площ 9,36 кв.м, ведно с 4,41 % ид. части от общите части на сградата и от правото на строеж върху общинска земя, в което е настанен като наемател по административен ред, съгласно Заповед № 1231/21.12.2000 г. на Кмета на Община Бургас и моя Заповед № 2209/04.09.2014 г.
Община Бургас е собственик на гореописаното жилище съгласно Акт за частна общинска собственост № 8647/06.03.2017 г., съставен въз основа на предходен Акт за частна общинска собственост № 799/12.03.1998 г. Същото е разположено в пететажна монолитна жилищна сграда с магазини в партера, построена през 1956 г., и се състои от две стаи, хол, кухня, две тераси и сервизни помещения. Жилището е отразено с идентификатор 07079.612.12.1.21 в КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК, при съседни самостоятелни обекти в сградата: на същия етаж – 07079.612.12.1.20, под обекта – 07079.612.12.1.28, над обекта – 07079.612.12.1.24.
Заявителят е настанен заедно с тричленното си семейство в разглежданото жилище, където живее повече от 15 години без прекъсване.
Видно от служебна бележка с изх.№ 91-00-19/1/18.03.2016 г. на Директора на ОП „Общински имоти“ – гр.Бургас, наемателят заплаща редовно наемната цена, изпълнява всички задължения, произтичащи от сключения договор за наем с Община Бургас, и съгласно Протокол № 7/08.06.2016 г. (т.4) на комисия, назначена с моя Заповед № 3237/26.11.2015 г., отговаря на условията за закупуване на общинското жилище.
Според експертна оценка, изготвена от правоспособен независим оценител на недвижими имоти, вписан в регистъра към КНОБ, съгласно изискванията на чл.41, ал.2, във връзка с чл.22, ал.3 от ЗОС, пазарната стойност на описания имот възлиза на 146 300 (сто четиридесет и шест хиляди и триста) лева.
Данъчната оценка на апартамента, предмет на продажба, е в размер на 106 668,50 лева.
Предвид гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.42, ал.2 и чл.47, ал.1, т.3 и ал.2 от Закона за общинската собственост, чл.40 от Наредбата за условията и реда за установяване на жилищните нужди на граждани, настаняване под наем и продажба на общински жилища, приета от Общински съвет–Бургас, и като взех предвид решение от 08.06.2016 г. на комисията по чл.8, ал.1 от цитираната наредба, назначена с моя Заповед № 3237/26.11.2015 г., което подкрепям изцяло, да вземе следното
РЕШЕНИЕ:
1. Променя предназначението на общинско жилище, за което има съставен Акт за частна общинска собственост № 8647/06.03.2017 г., находящо се в гр.Бургас, ул.„Александровска“ № 147, вх.3, ет.2, ап.5, от „жилище за настаняване под наем на граждани с установени жилищни нужди“ в „жилище за продажба“.
2. Допълва годишната Програма за управление и разпореждане с общинската собственост на Община Бургас за 2017 г., приета от Общински съвет–Бургас с Решение по т.2 от дневния ред на проведеното на 31.01.2017 г. заседание /Протокол № 23/, в частта на Раздел ІІ. „Продажби по реда на ЗОС, без търг или конкурс“, т.1 „Продажби на общински апартаменти на наематели, настанени по административен ред, за които има постъпили искания, окомплектовани с всички изискващи се документи“, с общинско жилище, находящо се в гр.Бургас, ул.„Александровска“ № 147, вх.3, ет.2, ап.5, отразено с идентификатор 07079.612.12.1.21 в одобрените КККР на гр.Бургас.
[bookmark: _GoBack]3. Да се продаде на Кръстю Петков Кръстев с ЕГН *** общинско жилище, находящо се в гр.Бургас, ул.„Александровска“ № 147, вх.3, ет.2, ап.5, със застроена площ 110,80 кв.м, с прилежащо избено помещение № 8 с площ 9,36 кв.м, ведно с 4,41 % ид. части от общите части на сградата и от правото на строеж върху общинска земя, отразено с идентификатор 07079.612.12.1.21 в КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК, при съседни самостоятелни обекти в сградата: на същия етаж – 07079.612.12.1.20, под обекта – 07079.612.12.1.28, над обекта – 07079.612.12.1.24, за сумата от 146 300 (сто четиридесет и шест хиляди и триста) лева.
Приложение:
1. Писмо с вх.№ 53-00-301/19.07.2016 г. в Община Бургас, изпратено от Директора на ОП „Общински имоти“ – гр.Бургас;
2. Искане с вх.№ 074/17.03.2016 г. в ОП „Общински имоти“ – гр.Бургас, подадено от Кръстю Петков Кръстев, относно закупуване на общинско жилище;
3. Акт за частна общинска собственост № 8647/06.03.2017 г.;
4. Схема № 15-487393-06.10.2016 г., издадена от СГКК–гр.Бургас, за самостоятелен обект в сграда /СОС/ с идентификатор 07079.612.12.1.21 по КККР на гр.Бургас;
5. Служебна бележка с изх.№ 91-00-19/1/18.03.2016 г. на Директора на ОП „Общински имоти“ – гр.Бургас;
6. Протокол № 7/08.06.2016 г. на комисия, назначена със Заповед № 3237/26.11.2015 г. на Кмета на Община Бургас;
7. Експертна оценка за определяне на пазарната стойност на имота, изготвена от правоспособен независим оценител на недвижими имоти, вписан в регистъра към КНОБ;
8. Удостоверение за данъчна оценка с изх.№ 5202023425/08.02.2017 г., издадено от дирекция „Местни приходи от данъци, такси и реклама“ при Община Бургас;
9. Заповед № 1231/21.12.2000 г. на Кмета на Община Бургас;
10. Заповед № 2209/04.09.2014 г. на Кмета на Община Бургас;

